Document ID: 32009D0870

KOMISJONI OTSUS,
27. november 2009,
millega muudetakse otsust 2009/821/EÜ piirikontrollipunktide osas
(teatavaks tehtud numbri K(2009) 9199 all)
(EMPs kohaldatav tekst)
(2009/870/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 15. juuli 1991. aasta direktiivi 91/496/EMÜ, millega nähakse ette ühendusse kolmandatest riikidest saabuvate loomade veterinaarkontrolli korraldamise põhimõtted ning muudetakse direktiive 89/662/EMÜ, 90/425/EMÜ ja 90/675/EMÜ, (1) eriti selle artikli 6 lõike 4 teise lõigu viimast lauset,
võttes arvesse nõukogu 18. detsembri 1997. aasta direktiivi 97/78/EÜ, milles sätestatakse kolmandatest riikidest ühendusse toodavate toodete veterinaarkontrolli põhimõtted, (2) eriti selle artikli 6 lõiget 2,
ning arvestades järgmist:
(1)
Komisjoni 28. septembri 2009. aasta otsuses 2009/821/EÜ, millega koostatakse loetelu heakskiidetud piirikontrollipunktidest, sätestatakse teatavad eeskirjad komisjoni veterinaarekspertide tehtava kontrolli kohta ja määratakse kindlaks veterinaarasutused süsteemis TRACES, (3) on sätestatud kooskõlas direktiividega 91/496/EMÜ ja 97/78/EÜ heakskiidetud piirikontrollipunktide loetelu. Nimetatud loetelu on esitatud kõnealuse otsuse I lisas.
(2)
Komisjoni Toidu- ja Veterinaarameti (FVO) järelevalvetalitus korraldas Taanis Kopenhaageni lennujaama piirikontrollipunkti ülevaatuse. Ülevaatuse tulemused olid rahuldavad. Seega tuleks otsuse 2009/821/EÜ I lisas sätestatud loetelus lisada kõnealuse piirikontrollipunkti kohta üks täiendav kontrollikeskus.
(3)
Taanilt, Prantsusmaalt, Itaalialt ja Portugalilt saadud teatiste alusel tuleks teatavad loomakategooriad või teatavad loomset päritolu tooted, mida saab kontrollida teatavates otsuse 2009/821/EÜ kohaselt juba heakskiidetud piirikontrollipunktides, lisada kõnealuse otsuse I lisas kõnealuste liikmesriikide kohta sätestatud loeteludesse.
(4)
Otsuse 2009/821/EÜ kohaste FVO ülevaatuste tulemuste ning Prantsusmaalt, Iirimaalt ja Itaalialt saadud teatiste alusel tuleks teatavad loomakategooriad või teatavad loomset päritolu tooted, mida saab kontrollida teatavates otsuse 2009/821/EÜ kohaselt juba heakskiidetud piirikontrollipunktides, jätta välja kõnealuse otsuse I lisas kõnealuste liikmesriikide kohta sätestatud loeteludest.
(5)
Lätilt saadud teatise alusel tuleks kõnealust liikmesriiki käsitlevat piirikontrollipunktide loetelu muuta, et võtta arvesse ühe Läti piirkontrollipunkti tegevuse peatamist.
(6)
Belgialt, Saksamaalt ja Prantsusmaalt saadud teatiste alusel tuleks teatavad kõnealuste liikmesriikide piirikontrollipunktid jätta välja otsuse 2009/821/EÜ I lisas sätestatud piirikontrollipunktide loetelust.
(7)
Itaalialt saadud teatise alusel tuleks kõnealust liikmesriiki käsitlevat piirikontrollipunktide loetelu muuta, et võtta arvesse ühe Itaalia piirkontrollipunkti nime muutust.
(8)
Lisaks on Belgia teatanud, et Zeebrugge piirikontrollipunktis asuv rajatis OCHZ on suletud ja et on võetud kasutusele uus kontrollirajatis.
(9)
Seepärast tuleks otsust 2009/821/EÜ vastavalt muuta.
(10)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 2009/821/EÜ I lisa muudetakse käesoleva otsuse lisa kohaselt.
Artikkel 2
Käesolev otsus on adresseeritud liikmesriikidele.
Brüssel, 27. november 2009

Labels: 11
10
8
3
6